daśéṣṭakā úpadadhāti dáśākṣarā virā́ḍvirā́ḍeṣā cítistā́ u vai páñcaiva dvé-dve hyùpadádhāti tā́ haitā́ agnérāśiṣastā́ uttamāyāṃ cítā úpadadhātyanta eṣò 'gneryáduttamā cítirantatastádagnérāśíṣo nírāha páñca bhavanti páñca hí yajñá āśiṣó 'thaine antarā púrīṣaṃ nívapatyagnī́ haitau yádete íṣṭake nédimā́vagnī́ saṃśócāta ityátho ánnaṃ vai púrīṣamánnenaivā̀bhyāmetátsaṃjñā́ṃ karoti